rejauldu/bengali-wikipedia huggingface dataset:
বেডফোর্ড কর্ড (Bedford cord), ম্যাসাচুসেটস রাজ্যের নিউ বেডফোর্ড শহরের নামানুসারে নামকরণ করা হয়েছে, যা ১৯ শতকের একটি বিখ্যাত বস্ত্র উৎপাদন শহর। এটি একটি টেকসই কাপড় যা কর্ডুরয় কাপড়ের সঙ্গে সাদৃশ্যপূর্ণ। এর বুননের মধ্যে লম্বালম্বি হালকা রেখা থাকে, তবে কর্ডুরয়ের  বৈশিষ্ট্যযুক্ত মোটা সুতা বা ওয়েল নেই। এর মধ্যে সরু প্রস্থের ডোরা এবং পাতলা রেখা রয়েছে।   ব্যবহার  এর শক্ত কাঠামোর কারণে এটি প্রায়ই গৃহসজ্জার সামগ্রীতে বা এমন বহির্ভাগের পোশাকে ব্যবহার করা হয় যেগুলোতে ভাঁজের প্রয়োজন হয় না।  বেডফোর্ড কর্ড দিয়ে তৈরি ট্রাউজারকে কখনও কখনও "বেডফোর্ড কর্ডস" বলা হয়।  "জঙ্গল ক্লথ" নামে পরিচিত তুলা দিয়ে তৈরি এক ধরণের জল প্রতিরোধক বেডফোর্ড কর্ড ১৯২০ থেকে ১৯৪০ এর দশকে মার্কিন নৌবাহিনী ফ্লাইট পোশাকের জন্য ব্যবহার করত। বর্তমানে জঙ্গল ক্লথ শুধুমাত্র জাপানে বিশেষ অর্ডারে পোশাকশিল্পের জন্য তৈরি করা হয়। এর ওজন প্রায় ১৪ আউন্স এবং এটি জলপ্রতিরোধক প্রক্রিয়াজাত নয়।  ১৮৯৩ সালে লিজি বোর্ডেনের বিচার প্রক্রিয়ায় বেডফোর্ড কর্ড দিয়ে তৈরি একটি পোশাক উল্লেখযোগ্য ভূমিকা পালন করেছিল। "দ্য বেডফোর্ড কর্ড" নিয়ে বিভিন্ন সাক্ষ্যে পরস্পরবিরোধী ধারণা প্রকাশিত হয়, যে পোশাকটি বোর্ডেন তার বাবা ও সৎমাকে হত্যার পর পুড়িয়ে ফেলেছিলেন, সেটি রক্তে দাগ পড়েছিল নাকি রঙের দাগ ছিল।   তথ্যসূত্র   বিষয়শ্রেণী:তাঁতে বোনা কাপড়
অভিধর্ম-সমুচ্চয় হলো অসঙ্গ কর্তৃক রচিত বৌদ্ধ গ্রন্থ। এটি অভিধর্মের নিয়মতান্ত্রিক বিবরণ। জ্যান উইলেম ডি জং-এর মতে এটি "যোগাচার সম্প্রদায়ের অন্যতম গুরুত্বপূর্ণ পাঠ্য।"Review of Rahula, Walpola Abhidharmasamuccaya by J. W. de Jong in Asanga; Boin-Webb, Sara; Rahula, Walpola (2001), pp. 291-299. [Original French published in T'oung Pao, LIX (1973), pp. 339-46. Reprinted in Buddhist Studies byJ.W. dejong, ed. Gregory Schopen, Berkeley: Asian Humanities Press, 1979, pp. 601-8.] ফ্রুওয়ালনারের মতে, এই লেখাটি মহিষাসাক ঐতিহ্যের অভিধর্মের উপর ভিত্তি করে।Frauwallner, Erich. Kidd, Sophie Francis (translator). Steinkellner, Ernst (editor) 1996. Studies in Abhidharma Literature and the Origins of Buddhist Philosophical Systems. SUNY Press. p. 144.  পাঠ্যটি চীনা, তিব্বতি এবং পুনর্গঠিত সংস্কৃত সংস্করণে বিদ্যমান। এর তাইশো ত্রিপিটক নম্বর হলো ১৬০৫। তিব্বতি টেঙ্গিউরে, ডার্জে তেঙ্গিউরে এটি ৪০৪৯ নম্বর এবং পিকিং কাঙ্গিউরে ৫৫৫০ নম্বরে।  ট্রালেগ রিনপোচের মতে, অভিধর্ম-সমুচ্চয় অসঙ্গের সবচেয়ে প্রয়োজনীয় পাঠগুলির মধ্যে একটি এবং সবচেয়ে মনস্তাত্ত্বিক দিক থেকেও একটি। এটি বুদ্ধত্ব অর্জনের এবং বিকাশের জন্য অনুশীলনকারীকে একটি কাঠামো ও নমুনা প্রদান করে।Traleg Rinpoche (1993), p.1. এটি মহাযান বৌদ্ধধর্মের যোগাচার সম্প্রদায় অনুসারে পথ উপস্থাপন করে।   তথ্যসূত্র    উৎস   Bayer, Achim (2010). The Theory of Karman in the Abhidharmasamuccaya.  Tokyo: International Institute for Buddhist Studies.  Berzin, Alexander (2006). Primary Minds and the 51 Mental Factors. Study Buddhism.  Traleg Rinpoche (1993). The Abhidharmasamuccaya: Teachings by the Venerable Traleg Kyabgon Rinpoche. The Kagyu E-Vam Buddhist Institute.   Multilingual edition of the first chapter of Abhidharmasamuccaya in the Bibliotheca Polyglotta  Asanga; Boin-Webb, Sara; Rahula, Walpola (2001). Abhidharmasamuccaya: The Compendium of the Higher Teaching (Philosophy), Asian Humanities Press.  Dan Martin. Gray Traces: Tracing the Tibetan Teaching Transmission of the mNgon pa kun btus (Abhidharmasamuccaya) Through the Early Period of Disunity''' in Helmut Eimer and David Germano (ed.), The Many Canons of Tibetan Buddhism'', Leiden: Brill, 2002  বিষয়শ্রেণী:মহাযান ধর্মগ্রন্থ বিষয়শ্রেণী:অভিধর্ম বিষয়শ্রেণী:৪র্থ শতাব্দীর বই
উত্তর মেরু হ্রদ (), উত্তর পুল বা দ্য নর্থ পুল নামেও পরিচিত), হল উত্তর মেরুর কাছে একটি ছোট, অগভীর পুকুর, এবং বর্তমানে বিশ্বের উত্তরতম পুকুর। এটা ২০০২ সালে অস্তিত্বলাভ করে; এর পর থেকে প্রতি বছর তৈরি হলেও শীতকালে হিমায়িত হয়।  প্রায় এক ফুট গভীর পুকুরটি সম্পূর্ণ বরফ থেকে গলে যাওয়া বিশুদ্ধ পানি নিয়ে গঠিত।  হ্রদটির নানাবিধ পরিবর্তন পর্যবেক্ষণের জন্য পুকুরের পাশে একটি ওয়েব ক্যামেরা স্থাপন করা হয়েছে। ক্যামেরাটি পোলার সায়েন্স সেন্টার দ্বারা নির্মিত।  ২৬ জুলাই ২০১৩ সালের পরীক্ষণ অনুযায়ী হ্রদটির গভীরতা প্রায় ৪০ সেমি বলে অনুমান করা হয়।  বৈজ্ঞানিক সম্প্রদায়ের সদস্যরা এই ধরনের পানির উৎসের উৎপত্তি নিয়ে উদ্বিগ্ন নন। তারা বলেন যে এ ধরনের উৎস প্রায়শই সৃষ্টি হয়ে থাকে, এবং এদেরকে "গলিত পুকুর" বলে অভিহিত করা হয়।   আরো দেখুন   পৃথিবীর উত্তরতম বস্তুসমূহের তালিকা   তথ্যসূত্র    বহিঃসংযোগ   ন্যাশনাল ওশেনিক অ্যান্ড অ্যাটমোসফেরিক অ্যাডমিনিস্ট্রেশন-এর আর্কটিক রিপোর্ট কার্ডে বরফ গলন নিয়ে জানুয়ারি ২১, ২০০৩ এর বিশেষ সংক্ষিপ্ত বিবরণী  নর্থ পোল এনভায়রনমেন্ট অবজারভেটরির ওয়েবসাইটে ওয়েবক্যাম ও এর ছবি  বিষয়শ্রেণী:আর্কটিকের ভূগোল বিষয়শ্রেণী:পৃথিবীর চরম বিন্দু বিষয়শ্রেণী:সুমেরু অঞ্চলের ভূগোল
উমর ইবনে আল-খাত্তাব মসজিদ () লা গুয়াজিরা প্রদেশের মাইকাও এলাকায় অবস্থিত কলম্বীয় মসজিদ। লাতিন আমেরিকায় এটি তৃতীয় বৃহত্তম মসজিদরূপে বিবেচিত। স্থানীয়ভাবে মসজিদটি লা মেজকুইতা নামে পরিচিত। কেননা, ঐ অঞ্চলে এটিই একমাত্র মসজিদ।   ইতিহাস  মসজিদের পাশেই দার আলারকান বিদ্যালয় রয়েছে। এ প্রতিষ্ঠান দুইটি ঐ অঞ্চলে ইসলামী মূল্যবোধ ও সংস্কৃতি বিকাশের প্রধান কেন্দ্রস্থলরূপে বিবেচিত হয়ে আসছে। ১৭ সেপ্টেম্বর, ১৯৯৭ তারিখে মসজিদের নির্মাণ কাজ শুরু হয়। ইসলাম ধর্মের দ্বিতীয় সুন্নি খলিফা উমর ইবনে আল-খাত্তাবের নামানুসারে এ মসজিদের নামকরণ হয়। বিখ্যাত ইরানি স্থাপত্যবিদ আলী নামাজি’র নকশায় এটি প্রতিষ্ঠিত হয়েছে। পুরঃ প্রকৌশলী অসওয়াল্ড ভিজকাইনো ফন্তালভো এ মসজিদ নির্মাণ করেন। এর অবকাঠামোয় ইতালীয় মার্বেল ব্যবহার করা হয়েছে। ১০০০-এর অধিক লোক সহজেই এখানে অবস্থান করতে পারেন।   অভ্যন্তর  আরবি ক্যালিগ্রাফিতে উন্মুক্ত বড় ধরনের মিলনায়তনটিকে সাজানো হয়েছে। এরপর আরও একটি মিলনায়তন রয়েছে যা প্রথমটির চেয়েও বড়। এটি পুরুষদের নামাজ আদায়ের উপযোগী করে তৈরি করা। মক্কা অভিমুখে একটি জায়গা রয়েছে যাতে মহিলারা প্রার্থনা করতে পারেন। অবকাঠামোর উপরের অংশে দৃষ্টিনন্দন মিনার রয়েছে।   তথ্যসূত্র    বহিঃসংযোগ   La mezquita de Maicao (Colombia) cumple diez años, ১৬ সেপ্টেম্বর ২০০৭  Cumple Diez Años de Fundada la Mezquite de Maicao, Corazón de los Musulmanes Guajiros, ১৯ সেপ্টেম্বর ২০০৭  Foto Panoramio  বিষয়শ্রেণী:১৯৯৭-এ নির্মিত মসজিদ বিষয়শ্রেণী:১৯৯৭-এ কলম্বিয়ায় প্রতিষ্ঠিত বিষয়শ্রেণী:কলম্বিয়ার মসজিদ বিষয়শ্রেণী:লা গুয়াজিরা ডিপার্টমেন্টের ভবন ও স্থাপনা বিষয়শ্রেণী:২০শ শতাব্দীর দক্ষিণ আমেরিকার মসজিদ
এ বি এম শওকত আলী একজন বাংলাদেশী কম্পিউটার প্রকৌশলী। তিনি ফিজি বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক এবং ঢাকায় অবস্থিত বাংলাদেশ ইউনিভার্সিটি অব বিজনেস অ্যান্ড টেকনোলজির (বিইউবিটি) বর্তমান উপাচার্য।   শিক্ষাজীবন  শওকত রাজশাহী বিশ্ববিদ্যালয় থেকে ১৯৯০ সালে স্নাতক এবং ১৯৯১ সালে স্নাতকোত্তর ডিগ্রি অর্জন করেন। পরবর্তীকালে ২০০৫ সালে তিনি অস্ট্রেলিয়ার মোনাশ বিশ্ববিদ্যালয় থেকে পিএইচডি সম্পন্ন করেন।   কর্মজীবন  এ বি এম শওকত আলী ১৯৯৭ সাল থেকে দেশ-বিদেশের বিভিন্ন বিশ্ববিদ্যালয়ে শিক্ষকতা, গবেষণা এবং প্রশাসনিক কাজে যুক্ত আছেন। বাংলাদেশে তিনি ইসলামী বিশ্ববিদ্যালয় ও রাজশাহী বিশ্ববিদ্যালয়ে শিক্ষকতা করেছেন। এছাড়া তিনি অস্ট্রেলিয়ার সেন্ট্রাল কুইন্সল্যান্ড বিশ্ববিদ্যালয়ে জ্যেষ্ঠ প্রভাষক এবং নিউজিল্যান্ডের ইউনিভার্সিটি অব অকল্যান্ড, দক্ষিণ কোরিয়ার কোরিয়া অ্যাডভান্সড ইনস্টিটিউট অব সায়েন্স অ্যান্ড টেকনোলজি এবং জাপানের কানসাই বিশ্ববিদ্যালয়ে অতিথি অধ্যাপক হিসেবে দায়িত্ব পালন করেছেন। সর্বশেষ তিনি ফিজি বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে অধ্যাপক পদে কর্মরত ছিলেন। ২০২৪ সালে তিনি বাংলাদেশ ইউনিভার্সিটি অব বিজনেস অ্যান্ড টেকনোলজির উপাচার্য হিসেবে যোগদান করেন।   তথ্যসূত্র   বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক বিষয়শ্রেণী:বাংলাদেশ ইউনিভার্সিটি অব বিজনেস অ্যান্ড টেকনোলজির উপাচার্য বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:বাংলাদেশী লেখক বিষয়শ্রেণী:বাংলাদেশী কম্পিউটার বিজ্ঞানী বিষয়শ্রেণী:জামালপুর জেলার ব্যক্তি
প্রভাবশালী বয়ান বা 'প্রধান বয়ান', যাকে কখনও কখনও 'প্রধান সাংস্কৃতিক বয়ান' বলা হয়, হল ঘন ঘন পুনরাবৃত্তি হওয়া গল্প যা বিভিন্ন সামাজিক ও সাংস্কৃতিক প্রতিষ্ঠানের মাধ্যমে সমাজে ভাগ করা হয়। এই শব্দটি শিক্ষাবিদ্যা, অর্থাৎ শিক্ষার অধ্যয়নে সবচেয়ে বেশি ব্যবহৃত হয়। প্রভাবশালী আখ্যানগুলি প্রায়শই প্রতি-আখ্যান-এর সাথে একত্রে আলোচনা করা হয়।  এই শব্দটিকে একটি "অদৃশ্য হাত" হিসাবে বর্ণনা করা হয়েছে যা বাস্তবতা এবং অনুভূত বাস্তবতাকে পরিচালনা করে। প্রভাবশালী সংস্কৃতি বলতে একটি সমাজের সংখ্যাগরিষ্ঠ সাংস্কৃতিক অনুশীলনকে বোঝায়।  প্রভাবশালী বয়ান কিছু দিক থেকে মেটান্যারেটিভ বা গ্র্যান্ড ন্যারেটিভ ধারণার অনুরূপ।  সমাজবিজ্ঞানী জুডিথ লরবার "ক-শ্রেণী" সদস্যদের সংজ্ঞায়িত এবং বর্ণনা করেছেন যারা জীবনের বিভিন্ন ক্ষেত্রে প্রভাবশালী গোষ্ঠী দখল করে।  প্রভাবশালী আখ্যানগুলিকে সাধারণত সামাজিক সুবিধাপ্রাপ্ত বা শক্তিশালী গোষ্ঠী থেকে আসা বা তাদের দ্বারা সমর্থিত হিসাবে চিহ্নিত করা হয়। রাষ্ট্রবিজ্ঞানী রোনাল্ড আর. ক্রেবসের মতে, প্রভাবশালী আখ্যানগুলি জনসমর্থনের মাধ্যমে বজায় রাখা হয় কারণ "যারা তাদের ধারণার সাথে একমত নন তারাও সাধারণত উপেক্ষা বা নিন্দার ভয়ে প্রকাশ্যে তাদের চ্যালেঞ্জ করা থেকে বিরত থাকেন।" পণ্ডিতরা প্রভাবশালী আখ্যানগুলি অধ্যয়নের জন্য সমালোচনামূলক আলোচনা বিশ্লেষণ ব্যবহার করেছেন, যার লক্ষ্য আখ্যানগুলিকে ব্যাহত করা। মার্কিন যুক্তরাষ্ট্রে K–12 অর্থনীতি শিক্ষা-এ, নব্যধ্রুপদী অর্থনীতি একটি প্রভাবশালী আখ্যান হিসেবে বিবেচিত হয়।  মনোবিজ্ঞানী রবিন ফিভুশ এর মতে, প্রতি-আখ্যান "প্রভাবশালী আখ্যানকে একটি সূচনা বিন্দু হিসেবে ব্যবহার করে, অনেক মূল তথ্যের সাথে একমত হয়" এবং একই সাথে বিষয়গত দৃষ্টিকোণ পরিবর্তন করে।   আরও দেখুন   তথ্যসূত্র  বিষয়শ্রেণী:রূপক বিষয়শ্রেণী:ইতিহাস সঙ্কলন বিষয়শ্রেণী:সামাজিক নির্মাণবাদ
একই নামের অন্যান্য ব্যক্তির জন্য দেখুন জাভেদ আখতার (দ্ব্যর্থতা নিরসন)।  জাভেদ আখতার (; জন্ম: ২১ নভেম্বর, ১৯৪০ - মৃত্যু: ৮ জুলাই, ২০১৬) তৎকালীন ব্রিটিশ ভারতের দিল্লিতে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি।  ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতে অফ স্পিন বোলিং করতেন। এছাড়াও ডানহাতে ব্যাটিংয়ে পারদর্শিতা দেখিয়েছেন।   খেলোয়াড়ী জীবন  দীর্ঘদেহী জাভেদ আখতার তার সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন। ৫ জুলাই, ১৯৬২ তারিখে ২১ বছর বয়সে স্বাগতিক ইংল্যান্ড দলের বিপক্ষে হাসিব আহসানের পরিবর্তে পাকিস্তান দলে অন্তর্ভুক্ত হন। লিডসের হেডিংলি স্টেডিয়ামে অনুষ্ঠিত ঐ টেস্টে সর্বমোট চার রান তুলতে সক্ষম হন যাতে একবার অপরাজিত ছিলেন ২* রান নিয়ে। কিন্তু কোন উইকেট লাভে সক্ষমতা দেখাতে পারেননি। ঐ খেলায় তার দল ইনিংস ও ১১৭ রানের ব্যবধানে পরাজিত হয়েছিল।  তবে প্রথম-শ্রেণীর ক্রিকেটেই সফলতা পেয়েছেন বেশি। ১৯৫৯-৬৯ মৌসুম থেকে ১৯৭৫-৭৬ মৌসুম পর্যন্ত প্রথম-শ্রেণীর ক্রিকেটে সময় কাঁটান। প্রতি উইকেট নিয়েছেন ১৮.১৭ গড়ে।   আম্পায়ার  খেলোয়াড়ী জীবন থেকে অবসর গ্রহণের পর আম্পায়ার হিসেবে অংশ নেন। ১৯৮০ থেকে ১৯৯৯ সাল পর্যন্ত ১৮ টেস্ট ও ৪০ ওডিআইয়ে আম্পায়ারিত্ব করেন। শিয়ালকোটে পাকিস্তান বনাম নিউজিল্যান্ডের মধ্যকার ওডিআইয়ের মাধ্যমে তার আম্পায়ার জীবনের সূচনা ঘটে। ১৯৯৭ থেকে ১৯৯৯ পর্যন্ত আইসিসি প্যানেলে ছিলেন। সর্বশেষ ১৯৯৯ সালের ক্রিকেট বিশ্বকাপে ইংল্যান্ড বনাম ভারতের মধ্যে গ্রুপ পর্যায়ের খেলায় তার সর্বশেষ অংশগ্রহণ ছিল।  শীর্ষস্থানীয় আম্পায়ার হিসেবে খ্যাতি কুড়ালেও ১৯৯৮ সালে হেডিংলিতে টেস্ট সিরিজ নির্ধারণী খেলায় আটটি বিতর্কিত সিদ্ধান্ত প্রদান করেন যা ইংল্যান্ডের অনুকূলে ছিল। পরবর্তীতে ২০০০ সালে আলী বাখেরের নেতৃত্বে কিং কমিশনে ঐ খেলার বিষয়ে জাভেদ তার নির্দোষ দাবী করেন। শুক্রবার, ৮ জুলাই, ২০১৬ তারিখে রাওয়ালপিন্ডিতে তার দেহাবসান ঘটে।   তথ্যসূত্র    আরও দেখুন   আলীম দার  টেস্ট ক্রিকেট আম্পায়ারদের তালিকা  একদিনের আন্তর্জাতিক ক্রিকেট আম্পায়ারদের তালিকা   বহিঃসংযোগ       বিষয়শ্রেণী:১৯৪০-এ জন্ম বিষয়শ্রেণী:২০১৬-এ মৃত্যু বিষয়শ্রেণী:উত্তর অঞ্চলের (পাকিস্তান) ক্রিকেটার বিষয়শ্রেণী:কম্বাইন্ড সার্ভিসেসের (পাকিস্তান) ক্রিকেটার বিষয়শ্রেণী:পাকিস্তানি টেস্ট ক্রিকেট আম্পায়ার বিষয়শ্রেণী:পাকিস্তানি একদিনের আন্তর্জাতিক ক্রিকেট আম্পায়ার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পেশাওয়ারের ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:দিল্লি থেকে আগত ক্রিকেটার বিষয়শ্রেণী:ভারতীয় বংশোদ্ভূত পাকিস্তানি টেস্ট ক্রিকেটার
ইমামউদ্দিন আহমাদ (২ জুলাই ১৯৩৫ - ১২ ফেব্রুয়ারি ২০০৬) ‍ছিলেন একজন বাংলাদেশি রাজনীতিবিদ, ভাষাসৈনিক ও মুক্তিযোদ্ধা ছিলেন। ১৯৭১ সালে স্বাধীনতা যুদ্ধের সংগঠক হিসেবে তিনি বাংলাদেশ আওয়ামী লীগের উপদেষ্টা ছিলেন ও ১৯৭৩ সালে ফরিদপুর-৫ (বর্তমানে ফরিদপুর-৩) আসনে জাতীয় সংসদ সদস্য নির্বাচিত হন।    প্রারম্ভিক জীবন  ইমামউদ্দিন আহমাদ ১৯৩৫ সালের ২ জুলাই ফরিদপুর শহরের শহরতলী কমলাপুর এলাকায় জন্মগ্রহণ করেন। তার পিতার নাম নাসির উদ্দিন আহমেদ। তৎকালীন বৈরাগী স্কুল (বর্তমান টেপাখোলা সরকারী প্রাথমিক বিদ্যালয়) থেকে তার শিক্ষাজীবন শুরু করেন এবং সরকারি রাজেন্দ্র কলেজ থেকে বিএ ডিগ্রি লাভ করেন।   রাজনৈতিক জীবন ও অবদান  ইমামউদ্দিন ১৯৪৯ সালে পূর্ব পাকিস্তান ছাত্রলীগ ফরিদপুর জেলা শাখার সভাপতি নির্বাচিত হন। তিনি ফরিদপুর জেলায় ১৯৫২ সালে সংগঠিত বাংলা ভাষা আন্দোলন, ঊনসত্তরের গণঅভ্যুত্থান এবং ১৯৭১ সালে বাংলাদেশের স্বাধীনতা যুদ্ধে সংগঠকের ভূমিকা পালন করেন। ইমামউদ্দিন ভাষা আন্দোলনে ফরিদপুর রাজেন্দ্র কলেজে ছাত্রদের ভাষা আন্দোলনের মিছিলে নেতৃত্ব দেন। ১৯৭০ সালে অনুষ্ঠিত পাকিস্তানের সাধারণ নির্বাচনে তিনি পূর্ব পাকিস্তান থেকে প্রাদেশিক সভার সদস্য নির্বাচিত হন। এরপর বাংলাদেশ আওয়ামী লীগের কেন্দ্রীয় কার্যকরী সংসদের সদস্য হন এবং পরবর্তীতে দলটির কেন্দ্রীয় উপদেষ্টা মন্ডলীর সদস্য নির্বাচিত হন। আমৃত্যু তিনি এই পদে বহাল ছিলেন। ভাষা সৈনিক ১৯৭৩ সালে ১ম জাতীয় সংসদ নির্বাচনে এমপি নির্বাচিত হন। ইমাম উদ্দিন আহমাদ ফরিদপুরের শিক্ষা ক্ষেত্রে ৪৫ টি প্রাথমিক বিদ্যালয় ও ২টি উচ্চ বিদ্যালয় প্রতিষ্ঠা করেন।    ব্যক্তিগত জীবন  ইমামউদ্দিন ব্যক্তিগত জীবনে ১৯৫৪ সালে বেগম রুশেমা ইমামের সাথে বিবাহবন্ধনে আবদ্ধ হন। ২০০৬ সালের ১২ ফেব্রুয়ারি ফরিদপুর সদরের কি পাইলাম মোড় নামক স্থানে সড়ক দুর্ঘটনায় তিনি মৃত্যুবরণ করেন।    তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০০৬-এ মৃত্যু বিষয়শ্রেণী:ফরিদপুর জেলার রাজনীতিবিদ বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী বিষয়শ্রেণী:ফরিদপুরের ব্যক্তি
মাহিলাড়া বাংলাদেশের বরিশাল জেলার অন্তর্গত গৌরনদী উপজেলার একটি ইউনিয়ন।   আয়তন  মাহিলাড়া ইউনিয়নের আয়তন ৩,১৪৪ একর।   প্রশাসনিক কাঠামো  মাহিলাড়া ইউনিয়ন গৌরনদী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম গৌরনদী থানার আওতাধীন। এটি জাতীয় সংসদের ১১৯নং নির্বাচনী এলাকা বরিশাল-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মাহিলাড়া ইউনিয়নের মোট জনসংখ্যা ১৫,২০৭ জন। এর মধ্যে পুরুষ ৭,৩৩১ জন এবং মহিলা ৭,৮৭৬ জন। মোট পরিবার ৩,৩৭৪টি।   শিক্ষা  ২০১১ সালের আদমশুমারি অনুযায়ী মাহিলাড়া ইউনিয়নের সাক্ষরতার হার ৬৩.৯%।   আরও দেখুন   গৌরনদী উপজেলা  গৌরনদী থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:গৌরনদী উপজেলার ইউনিয়ন
"এন্ট গট নো হোম" (অথবা "আই এন্ট গট নো হোম ইন দিস ওয়ার্লড অ্যানিমোর") হল একটি গান এবং এটি উডি গাথরি রচনা করেন। এই গানটি ১৯৪০ সালে "ডাস্ট বোল বালাডস" অ্যালবামে মুক্তি পায়, যেখানে গায়ক তার জীবনের কঠিন পরিস্থিতি নিয়ে দুঃখ প্রকাশ করেন। এটি একটি গসপেল গানের উপর ভিত্তি করে তৈরি। অভিবাসী শিবিরে যাতায়াতের সময় গাথরি গানটি শুনেছিলেন, বিভিন্নভাবে এটি "ক্যান'ট ফিল অ্যাট হোম" বা "আই ডোন্ট ফিল অ্যাট হোম ইন দিস ওয়ার্লড এনিমোর" নামে পরিচিত ছিল। ১৯৩১ সালে কার্টার ফ্যামিলি লোকসঙ্গীত গোষ্ঠী এটিকে জনপ্রিয় করে তোলে।  এই গানের প্রতিস্পন্দন হিসেবে গাথরি তাঁর নিজের সংস্করণটি লেখেন এবং এটি ধুলো ঝড়ের শরণার্থীদের "অপ্রশমিত রাগ"কে আরও কার্যকরভাবে তুলে ধরতে চেষ্টা করেছিল। গানের বার্তা এবং অভিবাসীদের উপর এর প্রভাবের কারণে তিনি ক্ষুব্ধ হয়েছিলেন, কারণ গানটি তাদের অপেক্ষা করতে এবং নম্র হতে বলেছিল। গানটি তাদের কুঁড়েঘর, ক্ষুধা ও রোগ মেনে নিতে এবং প্রতিরোধ না করতে বলেছিল। গাথরির সংস্করণটি মূল গানের মৌলবাদী ধর্মীয় ভাবনার ব্যঙ্গ করে, যেখানে দরিদ্রদের ইহকালে কষ্ট সহ্য করে পরকালে পুরস্কার পাওয়ার কথা বলা হয়েছে। গানটির একটি অপ্রকাশিত ভিন্নতা ৪৫তম এবং ৪৭তম মার্কিন যুক্তরাষ্ট্রের রাষ্ট্রপতি ডোনাল্ড ট্রাম্প-এর বাবা ফ্রেড ট্রাম্প-এর মালিকানাধীন বিচ হ্যাভেন অ্যাপার্টমেন্ট কমপ্লেক্সে জাতিগত বিভেদের প্রতিবাদ করে। সেখানে গাথরি ১৯৫০ থেকে ১৯৫২ সাল পর্যন্ত ছিলেন, তিনি লিখেছিলেন: "বিচ হ্যাভেনকে স্বর্গের মতো মনে হয় / যেখানে কোনো কালো মানুষ ঘুরে বেড়াতে আসে না! / না, না, না! বুড়ো ট্রাম্প! / পুরোন বিচ হ্যাভেন আমার বাড়ি নয়!" এটি গাথরির অপ্রকাশিত গান "ওল্ড ম্যান ট্রাম্প"-এর বিষয়বস্তুর অনুরূপ।   রেকর্ডিং  গাথরির বন্ধু সিসকো হিউস্টন তাঁর ১৯৬০ সালের অ্যালবাম সিসকো হিউস্টনের গানের জন্য গানটি রেকর্ড করেছিলেন।  ব্রুস স্প্রিংস্টিন গাথরি এবং লিড বেলির লেখা গানের একটি সংগ্রহ "ফোকওয়ে: আ ভিশন শেয়ারড" জন্য ১৯৮৮ সালে গানটি রেকর্ড করেন।  ব্রিটিশ লোকসঙ্গীতশিল্পী বিলি ব্র্যাগ তার ২০১৩ সালের অ্যালবাম টুথ অ্যান্ড নেইলের জন্য গানটি কভার করেছিলেন।  বব ডিলান ১৯৬৮ সালের ২০ জানুয়ারি, কার্নেগি হলে "এ ট্রিবিউট টু উডি গাথরি" অনুষ্ঠানে বিকেল ও সন্ধ্যার কনসার্টে দ্য ব্যান্ডের সাথে গানটি পরিবেশন করেন। প্রথম পরিবেশনার একটি রেকর্ডিং ১৯৭২ সালে "এ ট্রিবিউট টু উডি গাথরি পার্ট ওয়ান" কলাম্বিয়া কেসি ৩১১৭১ এ মুক্তি পায়।   তথ্যসূত্র    বাইরের লিঙ্ক    গানের কথা উডি গ্যাথরি অফিসিয়াল ওয়েবসাইটে  বিষয়শ্রেণী:গৃহহীনতা সম্পর্কে গান বিষয়শ্রেণী:১৯৪০-এর গান বিষয়শ্রেণী:উডি গাথরির লেখা গান
রিক্তা আক্তার বানু হলেন একজন নার্স এবং লার্নিং ডিস-এবিলিটি স্কুলের প্রতিষ্ঠাতা ও শিক্ষক। তিনি ২০২৪ সালে প্রকাশিত বিবিসি ১০০ নারী অনুযায়ী পৃথিবীর সবচেয়ে অনুপ্রেরণা জাগানো ও প্রভাবশালী ১০০ নারীর মধ্যে একজন নির্বাচিত হয়েছেন।   প্রাথমিক জীবন  তিনি কুড়িগ্রাম জেলা এর চিলমারী উপজেলার রমনা ইউনিয়নের রমনার সরকার বাড়ি এলাকার বাসিন্দা।  লার্নিং ডিসএবিলিটি স্কুল স্কুলটি মূলত অটিস্টিক বা শিক্ষা গ্রহণ করতে অক্ষম এমন প্রতিবন্ধী শিশুদের পড়াশোনা শেখানোর উদ্দেশ্যে প্রতিষ্ঠা করা হয়েছিল। পরবর্তীতে এখানে বিভিন্ন ধরনের শারীরিক ও মানসিক প্রতিবন্ধী শিশু কিশারদের ভর্তি করানো হয়। স্কুলের প্রতিষ্ঠাতা রিক্তা আক্তার বানুর মেয়ে অটিস্টিক বা সেরিব্রাল পালসি রোগে আক্রান্ত ছিলেন। তাকে স্থানীয় বিদ্যালয়ে ভর্তি করানোর চেষ্টা করা হলেও তিনি ব্যর্থ হন। এরপর বিশেষ চাহিদাসম্পন্ন শিশুদের শিক্ষার বন্দোবস্ত করতে নিজেই একটি স্কুল প্রতিষ্ঠা করেন।  ১০০ নারী (বিবিসি) ২০২৪ সালে ১০০ নারী (বিবিসি) তে রিক্তা আক্তার বানু প্রভাবশালী ও অনুপ্রেরণা জাগানো নারী হিসেবে নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী নার্স বিষয়শ্রেণী:বাংলাদেশী বিদ্যালয় ও মহাবিদ্যালয়ের প্রতিষ্ঠাতা বিষয়শ্রেণী:২১শ শতাব্দীর বাংলাদেশী নারী বিষয়শ্রেণী:কুড়িগ্রাম জেলার ব্যক্তি
আসলাম সানী (জন্ম:৫ জানুয়ারি ১৯৫৮) বাংলাদেশী ছড়াকার, কবি, সাংবাদিক ও গীতিকার। ২০১৩ সালে শিশুসাহিত্যে অবদানের জন্য বাংলা একাডেমি সাহিত্য পুরস্কার পান।   শৈশব ও পড়ালেখা  ১৯৫৮ সালের ৫ জানুয়ারি ঢাকা জেলার লালবাগ এর বেগম বাজারে জন্মগ্রহণ করেন ।তার পিতা মোহাম্মদ সামিউল্লাহ মাতা শাহানা বেগম।   কর্মজীবন  বাংলাদেশ বেতার ও টেলিভিশনের তালিকাভুক্ত নাট্যকার-নাট্যশিল্পী ও গীতিকার। সাংবাদিকতা। জাতীয় কবিতা পরিষদ এর সাবেক সাধারণ সম্পাদক। ঢাকা সাংবাদিক ইউনিয়ন (ডিইউজে),ক্রীড়া ও সাংস্কৃতিক সম্পাদক ।বাংলাদেশ-ভারত মৈত্রী সমিতির প্রকাশনা সম্পাদক । চিত্রালী পাঠক-পাঠিকা চলচ্চিত্র সংসদ (চিপাচস),সাংস্কৃতিক সম্পাদকের দায়িত্ব পালন করছেন ।   সাহিত্যকর্ম   এক কিশোর মুক্তিযোদ্ধার ডায়রি  ঢাকাইয়া চুটকি  ধর রাজাকার  কিশোর গল্পে বঙ্গবন্ধু  একাত্তরের বাশিঅলা  এডাল্ট জোকস  এয়ার ঢাকা মেরে পেয়ার  বীরশ্রেষ্ঠ আমরা তোমাদের ভুলিনি  বঙ্গবন্ধু কে নিয়ে ছড়া কাব্য  প্রিয় বাংলাদেশ  ঐতিহাসিক ৭ই মার্চ  ছড়ায় ছড়ায় মুক্তিযুদ্ধ  বাঙ্গালি জাতির পিতা  বঙ্গবন্ধু তুমি আছো  রুপকথার গল্প  বিজয়ী বাংঙ্গালীর নাম বঙ্গবন্ধু  ভাষার জন্য জীবন ধন্য  ছড়া ছন্দে জীবনান্দে  বাংলাদেশ স্বপ্নে গড়া  একুশের ছড়া কবিতা  আমি ঢাকাইয়্যা আছি তাকাইয়্যা  নির্বাচিত ছড়ার সম্ভার  কবিতা সমগ্র  সামিউল্লাহ দাদার ঢাকাই স্মৃতি  সুখি রাজার তিনটা ছেলে  ভুতের ছড়া  ছড়া সমগ্র ২  ঢাকা সমগ্র  ছড়ায় ছড়ায় জীবন গড়ায়  ভূতের ভয়ে  শতেক ছড়ায় ঢাকা  আমার প্রিয়  স্বপ্ন গুলো স্বপ্নেই থাক  কিশোর সমগ্র  নদী পাখি মেঘ  বাত মেরে সাচ্চা ঢাকা বহুত আচ্চা  হাইসা খেইলা নাইচা ঢাকাই আছি বাইচা  ছড়া ছোটে সূর্য উঠে  এই তো আমার বাংলাদেশ  মায়ের স্মৃতি গায়ের স্মৃতি  ছন্দে আনন্দে  স্বপ্নে দেখি ছড়া লেখি  স্বপ্নের শৈশব  খোকা খুকির ছড়া  পতুলের পরিবর্তন  ভালবাসি মায়ের হাসি  ভালোই আছি আলোয় বাচি  মাটির কাছে স্বপ্ন আছে  শিশুর সনে ফুলের বনে  পুরান ঢাকার জেল্লা লালবাগ কেল্লা  চলছে গাড়ি ছড়ার বাড়ি  আমীরুলনাম  স্বর্গের ছায়াতলে  বিল্টু মামার ডিগ্রী  ছড়ায় বাংলাদেশ  ছড়ায় থাকি ছবি আকি  শৈশবে রই সবে  ঢাকাই ছড়া  কবি নামা  স্বপ্নে দেখো ছড়া লেখো  ঢাকাকা কেসসা  প্রেম সুপার হাইওয়ে  প্রেম পদ্য  ঘুড়ি হয়ে উড়ি  ছড়া দিয়ে গড়া  আমি ঢাকা ঢাকা আমার  আগুনে ছড়ায় জাগুন  সোনালির দিনকাল   পুরস্কার   বাংলা একাডেমি সাহিত্য পুরস্কার (২০১৩)   তথ্যসূত্র    বহিঃসংযোগ   বিষয়শ্রেণী:১৯৫৮-এ জন্ম বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:ঢাকা জেলার ব্যক্তি বিষয়শ্রেণী:বাঙালি লেখক
নুগেহাল্লি পঙ্কজা (জন্ম ২রা জুন ১৯২৯) একজন ভারতীয় লেখক এবং কন্নড় এবং ইংরেজি ভাষার কবি। তাকে কন্নড় ভাষার উল্লেখযোগ্য লেখকদের একজন বলে মনে করা হয়। তিনি উপন্যাস, ছোট গল্প এবং নাটক লিখে থাকেন। ইন্টারন্যাশনাল একাডেমি ফর ইংলিশ পোয়েট্রি তাকে 'এক্সিলেন্স ইন ওয়ার্ল্ড পোয়েট্রি' পুরস্কারে ভূষিত করেছে। তার কিছু উপন্যাসের গল্প অবলম্বনে কন্নড় ভাষায় চলচ্চিত্র নির্মিত হয়েছে।   উপন্যাসের গল্প অবলম্বনে নির্মিত চলচ্চিত্র  (এই তালিকাটি অসম্পূর্ণ, দয়া করে এটি প্রসারিত করতে সহায়তা করুন) উপন্যাস সিনেমা মুক্তির বছর বড়লে ইন্নু যমুনে? সিপাই রামু ১৯৭২ গগনা গগনা (চলচ্চিত্র) ১৯৮৯ মালায়মারুতা মালায়া মারুথা ১৯৮৬   গ্রন্থপঞ্জি    উপন্যাস    কাবেরিয়া অর্থরাভা  বড়লে ইন্নু যমুনে?  উষানিশি  মালায়মারুতা  বীণা ওহ বীণা!  মুগিলামিঞ্চু  গগনা  নমস্কার গরুডম্মানভারে এন সমাচার?  বল্লী-মোগ্গু  দীপা  গুডু বিত্তা হকি  তেলি বান্দা বাঁধন  স্যান্ড্যা বারুভালে?  প্রতিকারদা সুলিয়াল্লী  তেরে সারিয়ুতু  আলেগে সিক্কিদা ইয়েলে  তুভি তুভি, উলিয়াইতু গুব্বাচ্চি  কোনেগন্ডু কাথে, মুলেগন্ডু মাথু  ইরাদু রেম্বেগালু  ওন্দু বসন্ত রুতুভিনাল্লি  মোহিনীগন্ডু হাডু  অনুরাগদা সেলেথা  বলিনা উয়ালে   ছোট গল্প    অর্ধ চন্দ্র  ইপ্পাত্তু বর্ষাগালা হিন্দে  মাদার ট্রি  এডুকেটিং দ্যা মেইড সার্ভেন্ট   নাটক    সালোম  আ ওঁদু বিষদা গালিগে  আরলিকত্তে রামচার্য ইরাদনেয়া হেন্দতি   পুরস্কার    কন্নড় সাহিত্যে তার অবদানের স্বীকৃতিস্বরূপ কর্ণাটক সাহিত্য একাডেমি পুরস্কার  লেকাকিয়ারা সংঘ (লেডি লেখক সমিতি) দ্বারা স্বীকৃত লেখকদের বার্ষিক অনুপমা প্রশস্তি দেওয়া হয়।  কমিউনিটি অ্যাওয়ার্ড  স্বাধীনতার সুবর্ণ জয়ন্তী পুরস্কার  অতিমাব্বে পুরস্কার  শ্রীরাসা পুরস্কার  নুগেহাল্লি পুরস্কার  চন্দ্রকলা প্রশস্তি  হাস্যরসাত্মক কাজের স্বীকৃতিস্বরূপ কোরাভাঞ্জি-অপরাঞ্জি পুরস্কার দেওয়া হয়,  সুবর্ণ কর্ণাটক শ্রী প্রশস্তি  কন্নড় সাহিত্য পরিষদ কর্তৃক 'বাল্লি-মোগ্গু' উপন্যাসের স্বীকৃতি  অল ইন্ডিয়া রেডিও পুরস্কার নাটকটির গল্পের জন্য 'নমস্কার গরুদম্মানভরে...। সমাচার?' সমস্ত স্টেশন মাধ্যমে সম্প্রচার.  ইংরেজি কবিতার জন্য ইন্টারন্যাশনাল একাডেমি কর্তৃক প্রদত্ত এক্সিলেন্স ইন ওয়ার্ল্ড পোয়েট্রি অ্যাওয়ার্ড ।   তথ্যসূত্র    বহিঃসংযোগ    নুগেহল্লি পঙ্কজা প্রোফাইল   বিষয়শ্রেণী:ভারতীয় নারী ছোটগল্পকার বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:কর্ণাটকের ঔপন্যাসিক বিষয়শ্রেণী:ভারতীয় নারী নাট্যকার বিষয়শ্রেণী:ভারতীয় নারী ঔপন্যাসিক বিষয়শ্রেণী:ভারতীয় নারী কবি বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:কর্ণাটকের লেখিকা বিষয়শ্রেণী:জীবিত ব্যক্তি বিষয়শ্রেণী:কন্নড় ভাষার লেখক বিষয়শ্রেণী:ভারতের ইংরেজি ভাষার লেখক বিষয়শ্রেণী:১৯২৯-এ জন্ম
Usage  {{hex2dec|0x0000}} →  {{hex2dec|0xA0}} →  {{hex2dec|0x7C0}} →  {{hex2dec|0xFFFF}} →  {{hex2dec|0x845FED}} →  {{hex2dec|0x75BCD15}} →  {{hex2dec|0xDEADBEEF}} →  {{hex2dec|0xFFFFFFFF}} →   Input formats Input with or without 0x prefix: {{hex2dec|0xa0}} →  {{hex2dec|a0}} →  Uppercase and lowercase accepted: {{hex2dec|A0}} →  {{hex2dec|a0}} →   Not a number input {{hex2dec|}} →  {{hex2dec}} →   {{hex2dec|0xAXYZ}} →  {{hex2dec|XYZ}} →   {{hex2dec|0xA B}} →  {{hex2dec|A B}} →    See also   Template:Dec2hex  Template:Hexadecimal  Template:Decimal2Base
দক্ষিণ শ্রীপুর ইউনিয়ন বাংলাদেশের সাতক্ষীরা জেলার অন্তর্গত কালীগঞ্জ উপজেলার একটি ইউনিয়ন।   অবস্থান ও আয়তন   দক্ষিণ শ্রীপুর ইউনিয়ন মোট আয়তন ৫.৫৭ বর্গ কিঃ মিঃ   জনসংখ্যা  ২১৩৫০  জন (প্রায়) (২০১১ সালের আদম শুমারি অনুযায়ী)  শিক্ষাপ্রতিষ্ঠান   ইউনিয়নে শিক্ষার হার ৭৫%।  সরকারী প্রাথমিক বিদ্যালয় সংখ্যা ৯টি  বেসরকারী প্রাথমিক বিদ্যালয় সংখ্যা ৩টি  মাদ্রাসা ২টি   প্রশাসনিক এলাকা    শ্রীকলা   সোনাতলা   দক্ষিণ শ্রীপুর  উত্তর শ্রীপুর  ফতেপুর  বাশদহ  টোনা  গোবিন্দকাটি  ঘোজা  বেড়াখালী  ভগবানযশোমন্তপুর   তথ্যসূত্র   বিষয়শ্রেণী:কালীগঞ্জ উপজেলা, সাতক্ষীরার ইউনিয়ন